Materiál predkladaný na 1/12 zasadnutie 
Dozornej rady Sociálnej poisťovne
konané dňa 14. februára 2012

5  

Návrh stanoviska Dozornej rady SOciálnej poisťovne k správe o plnení strategických zámerov činnosti
Sociálnej poisťovne v roku 2011

Dôvod predloženia:

v zmysle § 123 ods. 2 písm. a)
tretieho bodu zákona č. 461/2003 Z. z.
o sociálnom poistení v znení neskorších predpisov

Materiál predkladá:

RNDr. Jozef Mihál
predseda Dozornej rady
Sociálnej poisťovne

Materiál obsahuje:

1.	Návrh uznesenia Dozornej rady Sociálnej poisťovne

2.	Predkladaciu správu

3.	Návrh stanoviska Dozornej rady Sociálnej poisťovne k Správe o plnení strategických zámerov činnosti Sociálnej poisťovne v roku 2011

Návrh uznesenia
Dozornej rady Sociálnej poisťovne

Dozorná rada Sociálnej poisťovne

súhlasí
s návrhom stanoviska Dozornej rady Sociálnej poisťovne k Správe o plnení strategických zámerov činnosti Sociálnej poisťovne v roku 2011.

Predkladacia správa

Návrh stanoviska Dozornej rady Sociálnej poisťovne k Správe o plnení strategických zámerov činnosti Sociálnej poisťovne v roku 2011 sa predkladá na rokovanie Dozornej rady Sociálnej poisťovne v zmysle § 123 ods. 2 písm. a) tretieho bodu zákona č. 461/2003 Z. z. o sociálnom poistení v znení neskorších predpisov.
Obsahom stanoviska je hodnotenie plnenia jednotlivých strategických cieľov a opatrení tak, ako sú uvedené v Strategických zámeroch činnosti Sociálnej poisťovne na obdobie rokov 2011 - 2016, schválených vládou Slovenskej republiky a následne Národnou radou Slovenskej republiky.

Návrh stanoviska
Dozornej rady Sociálnej poisťovne
k Správe o plnení strategických zámerov činnosti Sociálnej poisťovne
v roku 2011

	Správa o plnení strategických zámerov činnosti Sociálnej poisťovne v roku 2011 bola podľa § 123 ods. 2 písm. a) tretieho bodu zákona č. 461/2003 Z. z. o sociálnom poistení v znení neskorších predpisov predmetom rokovania zasadnutia Dozornej rady Sociálnej poisťovne konaného dňa 14. februára 2012.

Materiál sumarizuje plnenie úloh útvarov Sociálnej poisťovne v roku 2011 v štruktúre podľa strategických cieľov. Pomerne podrobne uvádza dosiahnuté výsledky a podmienky realizácie strategických cieľov a opatrení.

Možno konštatovať dobrú úroveň dosahovania strategických cieľov v oblasti proklientskeho prístupu zvyšovaním informovanosti klientov a v oblasti rozvoja Sociálnej poisťovne vo vytváraní jej pravdivého mediálneho obrazu. 

V súvislosti s plnením úloh v oblasti zachovania platobnej schopnosti poistných fondov, zameraných na zlepšenie úrovne výberu poistného a príspevkov na starobné dôchodkové sporenie a úspešnosti vymáhania pohľadávok, možno pozitívne hodnotiť zvýšený dôraz na realizáciu strategických cieľov. Znepokojujúci je rast počtu exekúcií ako formy vymáhania dlhov u dôchodcov najmä za nesplácanie dlhov nebankovým subjektom ako i neuhrádzanie záväzkov voči telekomunikačným operátorom.
Ďalší pokrok sa dosiahol v oblasti rozvoja informačného systému Sociálnej poisťovne.

Pozitívne možno hodnotiť skutočnosť, že aj v roku 2011 sa darilo plniť jednotlivé strategické ciele a opatrenia popri zabezpečovaní mnohých úloh nad rámec bežného výkonu činnosti Sociálnej poisťovne

Na základe predloženého materiálu a v súlade so záverom diskusie členov Dozornej rady Sociálnej poisťovne o problematike plnenia strategických cieľov Sociálnej poisťovne v roku 2011, odporúča Dozorná rada Sociálnej poisťovne predložiť Správu o plnení strategických zámerov činnosti Sociálnej poisťovne v roku 2011 ako informáciu na rokovanie vlády Slovenskej republiky v zákonom ustanovenom termíne.